cyanic-selkie/wikianc huggingface dataset:
Pål Spilling
Karriere
I de påfølgende årene deltok Spilling blant annet i utviklingen av IP-protokollen som er fundamentet for dagens Internett. Han hadde et gjesteopphold hos SRI International i Palo Alto i 1979/1980, hvor han arbeidet med digital pakkesvitsjing via radio. I 1982, etter flere år ved Forsvarets Forskningsinstitutt (FFI), flyttet Spilling over til Televerkets forskningsinstitutt (TF) på Kjeller der han arbeidet med kommunikasjonssikkerhet og nettverksteknologi. Han tok med seg teknologien bak ARPANET-noden fra FFI, og kort tid senere ble forbindelsen til det amerikanske ARPA-nettet gjort tilgjengelig for norske akademiske miljøer. ARPA-nettet ble senere til Internett, og Spilling startet dermed innføringen av Internettet i Norge,og ble en pådriver for konvertering av det norske Universitets-nettverket UNINETT til TCP/IP-protokoller.
I 1985 begynte Spilling å undervise i datakommunikasjon ved Universitetet i Oslo, og da Universitetssenteret på Kjeller (UNIK) ble opprettet i 1987 foreleste han også der. Han ble professor og tilknyttet UNIK på heltid i 1993.
Spilling var internasjonalt anerkjent for sin rolle i utviklingen av Internettet. Hans navn er inngravert i Stanford Universitys bronseplakett som hedrer de mest betydningsfulle Internett-pionerer. I 2010 tildelte Den Norske Dataforening Rosings Hederspris til Pål Spilling, Yngvar Lundh og Dag Belsnes for deres medvirkning til utvikling av den grunnleggende Internett-teknologien, TCP/IP-protokollen. I desember 2021 ble Spilling innlemmet i Internet Hall of Fame.
Pål Spilling var med på å opprette den norske avdelingen for Internet Society i 1995 og var den første lederen der.
Spilling var aktiv i lokalpolitikken for Høyre i Akershus, blant annet som kommunestyrerepresentant i Gjerdrum og medlem av arbeidsutvalget i Akershus Høyre. I 1999 var han ordførerkandidat for Høyre.
Mild Seven
Mild Seven (japansk: マイルドセブン Mairudo Sebun) er et sigarettmerke som produseres av Japan Tobacco. Merket ble opprinnelig produsert i Tokyo som en variant av det populære Seven Stars-merket, og er det nest mest solgte sigarettmerket i verden, etter Marlboro.
Il Sodoma
Sodoma eller Il Sodoma, egentlig Giovanni Antonio Bazzi (født i 1477 i Vercelli, død 15. februar 1549 i Siena), var en italiensk maler, tilhørende Sienaskolen. Ifølge Vasari, som tydeligvis avskydde ham, fikk han sitt navn på grunn av sin homoseksualitet. Han anvendte den imidlertid som sin signatur.
Bakgrunn
Hans far var skomakeren Giacomo Bazzi, moren var Angelina di Niccolò da Bergamo. I 1490 ble Sodoma gitt i lære til Vercellis den gang ledende mester i malerkunsten, Martino Spanzotti, kalt Martino di Casale. Der fikk han sine første erfaringeri syv år.
Kunstner
I 1498 reiste Sodoma til Milano Det var kort etter at Leonardo da Vinci, som arbeidet der, hadde fullført sitt fresco-secco-verk «Nattverden». Hvorvidt Sodoma noensinne møtte da Vinci personlig, vites ikke. Men uansett ble han sterkt influert av hans stil.
I 1501 dro han til Siena. Takket være sine fremragende forretnings- og familieforbindelser til handelshuset Spannocchi fikk Bazzi snart oppdrag fra byens ledende kretsert. Hans verker der omfatter en rekke fresker, påbegynt av Signorelli i klosteret Monte Oliveto, og den merkelige «Sankta Katarinas stigmatisering» i kirken San Domenico.
I 1508 kaltes Sodoma til Roma for i Vatikanet å male et av pavens privatrom, Stanza della Segnatura. I 1512 kom han til Roma for annen gang og utførte da for Agostino Chigi den berømte Alexander-fresken i Villa Farnesina.
«Den hellige Sebastian»
Dette maleriet på lerret, som prises av Vasari, er dobbelsidig malt med den hellige Sebastian på fremsiden og Madonna med helgen på baksiden. Den ble opprinnelig anvendt som prosesjonsfane av Confraternita di San Sebastiano («Sankt Sebastians broderskap») i Camollia nær Siena. Kunstverket stammer fra Sodomas senere virksomhetsperiode. Typisk for Sodomas maleri er det forklarende blikket hos hovedpersonen samt figurene som befinner seg i halvdunkelt lys.
Mild Seven
Formel 1-sponsor
Japan Tobacco var, gjennom Mild Seven-merket, hovedsponsor for Benettons Formel 1-lag fra og med -sesongen. Denne sponsoravtalen fortsatte også etter at Benetton ble kjøpt av Renault, men på grunn av europeisk lovgivning om tobakksreklame måtte selskapet avslutte sitt samarbeid med Renault F1 ved slutten av -sesongen.
I tillegg til Benetton og Renault sponset Mild Seven både Tyrrell Racing, fra 1993 til 1996, og Minardi i 1997.
De nære ting
De nære ting er en norsk studiobasert humorserie med Dagfinn Lyngbø som gikk på NRK1 i 2001. Programmet handlet om dagligdagse og de nære ting. Her tok komikeren Dagfinn Lyngbø opp tema som livsstil, religion, moral og forelskelse. En kjendis var gjest i hver episode. Disse var Jon Schau, Wenche Myhre Bjørn Eidsvåg, Ellen Arnstad, Jan Kjærstad, Bjarte Hjelmeland, Kari Slaatsveen og Egil «Drillo» Olsen. Programmet gikk på torsdager.
Programmet ble i snitt fulgt av en halv million seere.
Hauketo stasjon
Hauketo stasjon ligger langs Østfoldbanen i Søndre Nordstrand i Oslo. Stasjonen ble åpnet i 1925 og hadde statusen stasjon i noen år før den fikk statusen stoppested. Den var betjent til 1980 og fikk statusen holdeplass i 1984. Fra Hauketo stasjon til Oslo S er det 8,68 km. Hauketo er et stoppested på Vys lokaltog L2 og L2x mellom Stabekk og Ski.
Etne vidaregåande skule
Etne vidaregåande skule var en fylkeskommunal videregående skole i Etne kommune i Vestland fylke. Skolen flyttet inn i nybygget i Skakke senter for skole, idrett og kultur 1. januar 2012. I tillegg hadde skolen en avdeling på Tesdal.
Hordaland og Rogaland hadde en samarbeidsavtale som innebærer at fagtilbudet ved de to skolene skulle utfylle hverandre, og at elever fra Etne og Vindafjord kommuner kunne søke på utdanningsprogrammer både på Etne vidaregåande skule og på Ølen vidaregåande skule.
Fra skoleåret 2017-2018 er skolen gjeninnlemmet i Ølen vidaregåande skule som nå eies og drives av Rogaland fylkeskommune.
Undervisningstilbud
Skolen tilbød følgende utdanninger i skoleåret 2016-2017:
Ristijärvi
Ristijärvi er en kommune i landskapet Kajanaland i Finland. Kommunen har cirka 1500 innbyggere og en areal på 898,01 km² hvorav 61,76 km² er vann. Ristijärvi er en finskspråklig kommune som grenser til kommunene Hyrynsalmi, Kuhmo, Puolanka, Paltamo og Sotkamo.
Basiliscus
Basiliscus er en slekt øgler som inkluderer vanlig basilisk og hjelmbasilisk.
Bygning og utseende
De ekte basiliskene er relativt lange og slanke øgler som blir 70 til 75 cm som voksne, med en kroppsvekt på rundt 80 gram. Basilisker vokser raskt som unge og mer ujevnt som voksne. Halen bærer et karakteristisk seil, særlig hos hannene, og de forskjellige artene har gjerne mer eller mindre velutviklede seil, både på ryggen og hodet. Tilsvarende seil er kjent fra nå utdødde krypdyr som Dimetrodon og Spinosaurus.
Basiliskene er brune til grønne av farge, med mer blålige tegninger langs ryggen og distinkt gul iris. Huden felles flekkvis.
Levested
De ekte basiliskene finnes over mesteparten av Latin-Amerika der det finnes elver og bekker, fra Mexico til Ecuador. Slekten er svært tilpasningsdyktig og rømte dyr har etablert ville bestander blant annet i Florida, hvor de graver seg ned i løvhauger for å holde varmen om vinteren.
Klassifisering
Slekten Basiliscus
Bjerringbro-Silkeborg
Bjerringbro-Silkeborg-Voel KFUM (BSV) (stiftet 2005) er en håndballklubb i Bjerringbro og Silkeborg i Danmark. Klubben spiller i Herre Håndbold Ligaen. Sesongen 2015/16 ble klubben dansk mester etter å ha slått Team Tvis Holstebro i sluttspillfinalen.
Fokkestag
Et fokkestag er en line eller vaier som støtter et seilfartøys mast forfra. Det er som regel festet mellom forstevnen og toppen av masten.
Stopp islamiseringen av Norge
Stopp islamiseringen av Norge (SIAN, tidligere kjent som Forum mot islamisering, FOMI ) er en norsk gruppering som selv beskriver seg som anti-islamsk.
Ifølge vedtektene er foreningens formål «å motarbeide, stoppe og reversere islamiseringen av Norge. Islam er en totalitær politisk ideologi og bevegelse som er i strid med Grunnloven og lovverket i det norske samfunnet.». I foreningens vedtekter påberoper den seg at den «bygger på demokratiet, rettsstatens prinsipper og FNs menneskerettighetserklæringer».
SIAN går imot bygging av nye moskeer i Norge, og «går imot at det tillates å rope fra minareter. Vi går imot økt innvandring av tilhengere av islam til Norge. Vi vet at der Islam vokser seg sterkere forsvinner også etterhvert demokrati og frihet.»
Arne Tumyr varslet i oktober 2013 sin avgang som leder for SIAN. Han gikk av på årsmøtet i mars 2014, men fortsatte i organisasjonens styre. Stig Andersen ble valgt til ny leder. I 2019 ble Lars Thorsen valgt til leder.
Omtale i media
I en kommentar i Aftenposten hevdet Jahn Otto Johansen at organisasjonen er «ekstremt muslimfiendtlig». Daværende generalsekretær i Human-Etisk Forbund, Lars Gule, har sagt om organisasjonen at den «bruker et hatsk og vulgært språk med et klart diskriminerende innhold». Det mosaiske trossamfunn i Norge mener at «FOMI representerer en ideologi som DMT som kulturell og religiøs minoritet i det norske samfunnet tar avstand fra», og ekskluderte to av sine medlemmer etter at de samarbeidet med FOMI. De to ekskluderte medlemmene tilbakeviste imidlertid påstandene fra DMT, og hevdet at de var «ved den fronten som kjemper mot nazismen i enhver avskygning».
På den andre siden har den irakiske flyktningen og skribenten Walid Al-Kubaisi stilt opp på møter i organisasjonen og har i Klassekampen-kronikken «Norge for nordmenn» fra 5. februar 2005 uttalt at «[f]orumet viste en variasjon av tanker og meninger innenfor rammen av frykt for islamisme. Frykten for islamisme er sunt og legitimt for Europas befolkning, og i den muslimske verden.»
Etter terrorangrepene i Oslo 22. juli ønsket bevegelsen å holde et ekstraordinært møte i Møllergata 28, noen få kvartaler fra regjeringskvartalet der bomben var plassert. Oslo-politiet forbød imidlertid møtet fra å finne sted, og eieren av lokalene, Maran Ata-bevegelsen, opphevet leieavtalen.
Markeringer og motdemonstrasjoner
Organisasjonen har avholdt en rekke markeringer i det offentlige rom flere steder i Norge, som oftest med langt flere motdemonstranter enn deltagere. Dette har også ført til at politioppbudet har vært tilsvarende stort, gjerne med bruk av spesialkjøretøy og påfølgende sammenstøt spesielt med ungdom som protesterer mot SIAN.
Politiet har med begrunnelse i fare for forstyrrelse av offentlig orden og frykt for voldsbruk fra motdemonstranter i noen tilfeller nektet SIAN i å avholde markering eller avbrutt SIANs markering på grunn av angrep fra motdemonstranter.
Håvard Løkke
Håvard Løkke (født 3. november 1966) er en norsk spesialist på antikkens filosofi og førsteamanuensis ved Universitetet i Agder. Han har oversatt Platons Filebos og Menon til norsk.
Løkke studerte gresk, latin og filosofi ved Universitetet i Oslo og ble cand. mag. i 1993. Han spesialiserte seg i antikkens filosofi i Oslo og ved University of Oxford og tok doktorgraden på en avhandling om stoisk filosofi i 2004. Siden har han undervist ved Universitetet i Oslo, Helsingfors universitet og Universitetet i Agder. Han har også deltatt i «Etikkprogrammet» og «The Oslo Happiness Project» ved universitetet i Oslo, og har oversatt Filebos og Menon til norsk for Vidarforlagets utgave av Platons samlede verker.
Sienaskolen
Sienaskolen var en italiensk malerskole som blomstret fra 1200-tallet til 1400-tallet og som i en viss tid stod like høyt som den florentinske skolen. Den var imidlertid mer konservativ enn denne, og la mer tyngde på den dekorative skjønnhet og eleganse som kjennetegner sengotikken.
Sienaskolens mest betydningsfulle forgjengere inkluderer Duccio, hvis verker vitner om bysantinsk innflytelse. Dennes elev Simone Martini, brødrene Pietro og Ambrogio Lorenzetti, Taddeo di Bartolo og hans elev Domenico di Bartolo, Sassetta og Matteo di Giovanni. På 1500-tallet var manieristene Beccafumi og Sodoma virksomme der.
Delfiakake
Delfiakake er en konfektkake som er laget av kokosfett (den opprinnelige oppskriften er med Delfiafett, derav navnet) og kokesjokolade som hovedingredienser. Det spesielle med Delfiakake er at den ikke trenger å stekes i ovn. Kaken må bare stå kjølig så den stivner. Den lages særlig til jul.
Kaken består av lag av sjokolade, som på grunn av kokosfettet får en fast, men tyggevennlig konsistens, og mellom disse lagene marsipan og søt kjeks, gjerne Per kjeks. Den pyntes gjerne med geletopper. En annen måte å lage den på er å blande all sjokolade- og kokosfettmassen med alt man vil bruke til fyll, det være seg Per kjeks, marsipan, nøtter, tørkede aprikoser, rosiner eller annet.
Vintersjasmin
Vintersjasmin eller gulsjasmin (Jasminum nudiflorum) er en plante i oljetrefamilien.
Den er en løvfellende, opprett eller krypende busk som blir 0,3–5 m høy. Stenglene er firkantete. Bladene er motsatte og trekoblete eller enkle. Blomstene er gule med fem eller seks kronfliker og dufter ikke. Arten hører hjemme i de kinesiske provinsene Gansu, Shaanxi, Sichuan, sørøstre Tibet og nordvestre Yunnan der den vokser i kratt, bekkedaler og åssider 800–4500 moh.
Den er en populær hagebusk i mange land og er en av de få planter som blomstrer om vinteren. I de tempererte strøkene på den nordlige halvkule blomstrer den fra november til mars, ofte på bar kvist. Dette er den eneste sjasminarten som kan dyrkes utendørs i Norge, og den blir plantet i kyststrøkene fra Oslofjorden til Møre.
Colditz
Colditz er en by med 5 506 innbyggere i den tyske delstaten Sachsen, beliggende ved elven Mulde i Landkreis Leipzig. Den er bl.a. kjent for Schloß Colditz, det lokale slottet som var en berømt krigsfangeleir, Oflag IV-C, for høyere allierte offiserer under annen verdenskrig.
Colditz nevnes tidligst i år 1046 som Cholidistcha, og på 1100-tallet oppstod en kjøpstad og St. Nikolaikirken. Den nevnes som by i 1265. I 1404 kjøpte Wettindynastiet herskapet Colditz, og innlemmet det i markgrevskapet Meissen. En stor bybrann herjet byen i 1504, og ombyggingen av borgen Colditz til slott begynte. Mellom 1578 og 1591 ble et renessansebygg oppført som jaktslott for det kursachsiske hoff. Colditz var enkesete for kurfyrstinne Sophie av Sachsen mellom 1602 og 1622. Det var tidlig farveproduksjon i byen, og farve fra Colditz ble brukt på meissenerporselen fra 1710. Byen ble rammet av flom i 2002.
Tecklenburg
Tecklenburg er en by sørvest for Osnabrück i nærheten av Teutoburger Wald i den tyske delstaten Nordrhein-Westfalen. Tecklenburg tilhører Kreis Steinfurt i Regierungsbezirk Münster og ligger også i regionen og landskapet Tecklenburger Land, som den har gitt navn til. Byen har også gitt navn til Kreis Tecklenburg og grevskapet Tecklenburg.
Byen har et areal på 70,37 km² og har 9 159 innbyggere (31. desember 2010).
Disco polo
Disco polo er en musikksjanger som oppstod i Polen, og som fortsatt eksisterer som den har gjort siden slutten av 80-tallet. Musikken ble brukt mye til folkefester, bryllup og fester i Polen før. Navnet Disco polo var det artisten Sławomir Skręta fra bandet Blue Star som oppfant. Disco polo kunne også før bli brukt som en del i de politiske valgene.
De tradisjonelle instrumentene ble erstattet med keyboard på 90-tallet, som endret en del av den «originale» stilen til sjangeren. Idag er sjangeren mest lik italo disco/eurodance eller dance. Musikkopptredener ble markedsført av TV-kanalen Polsat i Polen. Etter at utenlandsk pop kom til Polen på slutten av 90-tallet har populariteten sunket, men musikken er fortsatt populær i Polen.
Lilly
Lilly er et kvinnenavn med opprinnelse i det latinske ordet lilium som betyr «lilje».
Utbredelse
Lilly er et vanlig navn i Sverige. Varianten Lili har på begynnelsen av 2000-tallet vært et populært navn på jentebarn født i Ungarn. Lilly var et populært navn på jentebarn i Norge på begynnelsen av 1900-tallet.
Kjente personer med navnet
Personene i listen er ordnet kronologisk etter fødselsår.
Den gylne porten (Jerusalem)
Den gylne porten, som den er kalt i kristen litteratur, er den eldste av de eksisterende portene til gamlebyen i Jerusalem. Ifølge jødiske tradisjoner pleide Shekhinah (שכינה) (guddommelig tilstedeværelse) å dukke opp gjennom denne porten, og vil komme igjen når Messias kommer og en ny port erstatter den eksisterende; det er derfor jøder brukte å be om nåde for den tidligere porten som lå på dette stedet. Porten har fått navnet Sha'ar Harachamim (שער הרחמים), Nådens port, på grunn av dette. På arabisk er den kjent som Det evige livs port. Tidligere har porten vært kjent som Den nydelige porten.
Rester etter en mye eldre port datert tilbake til Det andre jødiske tempelets tid har blitt funnet. Den nåværende porten ble sannsynligvis bygd på 520-tallet. En alternativ teori fremholder at den ble bygd i siste del av det 7. århundret av bystantiske håndverkere ansatt av Umayyad-kalifene.
Anna Kathrine av Danmark og Norge
Hun var datter av Joakim Frederik av Brandenburg, og Katarina av Küstrin.
Anna Kathrine ble gift med Christian IV 27. november 1597. Kongen hadde før bryllupet vært på reise, blant annet til Magdeburg, og kunne der ha truffet landgrevens datter.
Hun fikk 6 barn med Christian:
Ettertiden kjenner ikke stort til Anna Kathrine. Hun har neppe gjort forsøk på å få politisk innflytelse. Hun må ha kjent til sin ektemanns sidesprang, for eksempel fikk hennes kammerpike Kirsten Madsdatter sønnen Christian Ulrik Gyldenløve dagen etter at hun fødte sitt yngste barn, Ulrik.
Anna Kathrine ble begravet i Roskilde domkirke. Hennes monogram ses på altertavlen i Mælum kirke i Telemark.
Andre Vatikankonsil
Andre Vatikankonsil var et konsil for Den katolske kirke, som ble holdt i Vatikanet fra 1962 til 1965. Det ble innkalt av pave Johannes XXIII, med det formål å bringe Den katolske kirke i takt med samtiden. Den katolske kirke regner det som det 21. økumeniske konsil; andre kirker anerkjenner det ikke som autoritativt.
Bakgrunn
Forslaget om et nytt konsil fikk ingen begeistret mottakelse, men den nye paven satte tre mål for dette, en bedre ordning av kirken, større enhet blant kristne i verden og fremme av fred.
Arbeidet i konsilet
Konsilet ble forberedt i nesten fire år, hvor 10 kommisjoner arbeidet seg gjennom hundrevis av forslag og forberedte 70 tekstforslag. Konsilet ble åpnet 11. oktober 1962, og deltakerne var rundt 2 400 biskoper, samt en del ledere for klosterordener.
Sex Pistols
Sex Pistols var et britisk punkrockband som ble startet i London i 1975. Bandet besto opprinnelig av vokalist Johnny Rotten, gitarist Steve Jones, trommeslager Paul Cook og bassist Glen Matlock. Sistnevnte ble senere erstattet med Sid Vicious.
Andre Vatikankonsil
Arbeidet i konsilet
Konsilet arbeidet i fire sesjoner, oktober-desember 1962, september-desember 1963, september-november 1964 og september-desember 1965. Møtene fant sted i Peterskirken hvor det var bygget opp store tribuner langs sideveggene i hovedskipet, hvor deltakerne satt. I tråd med katolsk tradisjon, var arbeidsspråket latin.
Sex Pistols
Selv om karrieren deres bare varte i tre år og resulterte i beskjedne fire singler og ett studioalbum, regnes Sex Pistols av mange for å være det definitive engelske punkrockbandet. Flere ser på bandet som starten på punkbevegelsen i Storbritannia og for å ha skapt det første generasjonsgapet innen rock and roll.
Andre Vatikankonsil
Arbeidet i konsilet
Siden det kun er paven som kan innkalle til, og ledet et konsil, medførte pave Johannes XXIIIs død 3. juni 1963, altså rett i forkant av den andre arbeidssesjonen, en viss usikkerhet med hensyn til den videre framdriften. Men 21. juni samme år ble erkebiskopen i Milano, kardinal Giovanni Battista Montini valgt til ny pave, og en av hans første erklæringer var at konsilet skulle fortsette. Dette var ikke uventet, da kardinal Monitini hadde vært en av konsilets pådrivere.
Sex Pistols
Sex Pistols oppsto som et svar på hva mange så på som pompøs, progressiv rock og masseprodusert popmusikk fra midten av 1970-tallet. De hadde en rekke kontroverser som fascinerte mange, men som ofte satte bandets musikk i skyggen. Noen av bandets kjennetegn var banning på TV, outrert klesstil, fyll, slåssing, narkotika samt kaotiske konserter. Showene og turneene møtte vanskeligheter fra autoriteter, og offentlige opptredener endte ofte i kaos og bråk. Singelen «God Save the Queen» ble av mange sett på som et angrep på det britiske monarkiet og på britisk nasjonalisme.
Rotten forlot bandet i 1978, midt i en turbulent USA-turne. De tre gjenstående medlemmene fortsatte resten av året, med vokal fra Jones, Edward Tudor-Pole og Ronnie Biggs, men oppløste bandet tidlig i 1979. Med Rotten som vokalist dro Sex Pistols på gjenforeningsturne i 1996, og de dro på nye turneer både i 2002 og i 2003. Den 24. februar 2006 ble bandet innlemmet i Rock and Roll Hall of Fame, men de dro ikke på tildelingen, og de kalte museet for en «piss stain».
Kort historikk
Manageren Malcolm McLaren, som tidligere hadde jobbet med The New York Dolls, startet Sex Pistols i 1975. Jones og Cook var de første han fikk med i bandet. Hovedmålet deres var å spille rå, aggressiv rock & roll (punk), nokså inspirert av New York Dolls og The Ramones fra USA, og å sjokkere Storbritannia så mye som mulig. McLaren, Jones og Cook fikk med seg Rotten (Lydon) og Matlock, som var bandets dyktigste låtskrivere (Steve prøvde å skrive noen låter, men det endte i at Rotten ikke klarte å lese håndskriften hans, og at Jones ikke husket teksten), og etter å ha skapt seg et navn ved spillejobber i London, fikk de kontrakt med et stort selskap og ga ut singelen Anarchy in the U. K. i 1976. Etter å ha skapt skandale både på riksdekkende fjernsyn og i Londons gater, for ikke å snakke om jukebokser, skiftet bassist (til Vicious, som var fullstendig umusikalsk. Steve Jones måtte spille bass på platen i stedet for Vicious som heller ble et sex/dop-symbol for bandet) ga de ut singlene God Save the Queen, Pretty Vacant og Holidays in the Sun og det legendariske albumet Never Mind the Bollocks, Here's the Sex Pistols (som forøvrig ble bandets eneste studioalbum) i 1977. Dessuten år dro de på omfattende Storbritannia-turnéer, og overalt hvor de dro spratt det opp punkgrupper (blant andre The Clash i London og Buzzcocks og Joy Division i Manchester).
Andre Vatikankonsil
Arbeidet i konsilet
7. desember 1965 ble konsilet høytidelig avsluttet. Som vanlig innen Den katolske kirke, har vedtakene et offisielt navn, men blir omtalt etter de første ordene i teksten.
Sex Pistols
Kort historikk
På omtrent samme tid begynte det å oppstå intern splid i gruppa. Rotten, som var bandets musikalske hjerne, røk uklar med de andre, særlig McLaren og Vicious, blant annet fordi McLaren ville at gruppa skulle dreie seg mer om (ofte iscenesatt) provokasjon enn om musikk, dessuten var Rotten direkte uvenn med Matlock. Under bandets første USA-turné, i 1978, trakk Rotten seg ut av bandet, og mange setter oppløsningen til dette tidspunktet. McLaren fortsatte riktignok å bruke navnet, bl. a. på Vicious sin solosingel My Way (1978) og filmen The Great Rock 'n' Roll Swindle (1979), men da Vicious døde av en heroinoverdose i 1979 var det definitivt slutt. McLaren fortsatte med cash-in-prosjekter utover 80-tallet, til medlemmene stoppet ham ved rettssak.
Andre Vatikankonsil
Vedtak
Konsilet vedtok en rekke viktige endringer blant annet i liturgien, som åpningen for nasjonale språk ved gudstjenester istedenfor kun latin som tidligere.
Videre ble det åpnet for en mer økumenisk holdning overfor andre kristne kirkesamfunn, og biskopenes stilling ble også noe styrket overfor paven.
Sex Pistols
Konserter i Norge
Sex Pistols har spilt i Norge tre ganger:
Diskografi
I tillegg finnes det en svært lang rekke samle- og liveplater av ymse slag.
Andre Vatikankonsil
Vedtak
Tilsammen deltok rundt 2 800 personer (kalt «konsilfedre») på konsilet, deriblant de norske katolske biskopene John Willem Gran, Jacob Mangers, Johannes Rüth og Johannes Wember.
Konsilet i ettertid
Konsilets gjennomgående tema var «ad fontes» («til kildene»). Konsilet søkte å finne inspirasjon og impulser tilbake fra kirkens opphav og arv, slik som Bibelen, kirkefedrene og tidligere konsil til å møte utfordringene i en skiftende verden.
Mange konservative katolikker er kritiske til endringene som ble vedtatt, og under den konservative Johannes Paul IIs pontifikat arbeidet mange for å reversere prosessen, men pave Benedict XVI forpliktet seg umiddelbart etter sitt valg om å fortsette med å sette konsilets vedtak ut i livet.
Foreningen til Hovedstadens Forskønnelse
Foreningen til Hovedstadens Forskønnelse er en dansk forening som arbeider for estetisk forskjønnelse og ofte bevaring av bygninger i København. Foreningen ble stiftet 9. mai 1885 av blant annet brygger Carl Jacobsen, fabrikant Ludvig Bing og billedhugger Vilhelm Bissen.
Foreningen utgir bladet Hovedstaden. I 2010 ga man ut en 125-jubileumspublikasjon, Forskønnelsens Kort over København.
Foreningen til Hovedstadens Forskønnelse holder til i Bygningskulturens hus i Borgergade 111 i Købeenhavn.
Vercelli
Vercelli er en by i provinsen Vercelli i regionen Piemonte i Italia. Vercelli ble grunnlagt i 49 f.Kr.. Byen er en av de eldste i Italia. Vercelli ligger på posletten, mellom Torino og Milano.
Den er mest kjent for Vercelli katedralen, Basilica di Sant'Andrea, Vercellis synagogen og Sacro Monte di Varallo, et sted for pilegrimsreiser. Sacro Monte di Varallo er på UNESCO sin verdensarvliste.
Algeries herrelandslag i fotball
Algeries herrelandslag i fotball er det nasjonale fotballaget til Algerie. Laget blir administrert av Algeries fotballforbund, Fédération Algérienne de Football.
Algerie har deltatt i fire VM-sluttspill i 1982, 1986, 2010 og 2014. I 1990 vant Algerie Afrikamesterskapet i fotball etter å ha slått 1–0 i finalen.
Nåværende tropp
Algeries tropp til Afrikamesterskapet 2017 14. januar til 5. februar 2017.
Akterstag
Et akterstag eller bakstag er det bakre staget på et seilfartøy. Det er en stående rigg som går fra masten til akterenden, og motvirker forstaget og fokken. Akterstaget er oftest laget av rustfri vaier og det er ferdiglaget i bestemt lengde med øyebeslag i begge ender. Det er vanlig å ha en innretning nederst på akterstaget som kan justere lengden noe.
Ved trimming av seilføringen vil justering av lengden av akterstag og fokkestag bestemme hvor langt foran eller bak seilarealet er i forhold til kjøl og skrog. Hvis masta er for langt fram vil baugen trekke med vinden når vinden kommer inn fra siden (båten er legjerrig). Hvis masta er for langt bakover vil baugen trekke opp mot vinden (båten er logjerrig). Ved å stramme akterstaget bøyer man altså masta litt bakover, noe som åpner seilet.
På en del større seilbåter monteres isolatorer oppe og nede på akterstaget slik at det kan brukes som kortbølgeantenne enten for fiskeribølge eller for radioamatørfrekvenser.
Hemming Jespersen
Hemming Olafsson Jespersen (1925–1976) var en færøysk politiker (Tj.), fagforeningsleder og skipsreder på Tvøroyri.
Han var først skipsbygger og formann i den mektige fagforeningen Fylking på Tvøroyri. Han ble senere skipsreder.
Jespersen var færøysk separatist og deltok i dannelsen av Tjóðveldisflokkurin i 1948. Han var innvalgt på Lagtinget fra Suðuroy fra 1958 til 1962, som den første for sitt parti.
Han var også medlem av sognestyret (kommunestyret) i Froðbiar sókn fra 1958 til sin død i 1976. Han opponerte mot det han oppfattet som Javnaðarflokkurins «flertallstyranni» i kommunepolitikken og samarbeidet derfor med de borgerlige. Han var sognestyreformann i 1964 og 1966.
Sotkamo
Sotkamo er en kommune i landskapet Kajanaland i Finland. Kommunen har cirka 10 800 innbyggere og en areal på 2 952,51 km² hvorav 302,66 km² er vann. Sotkamo er en finskspråklig kommune som grenser til kommunene Kajana, Kuhmo, Nurmes, Paltamo, Rautavaara, Ristijärvi, Sonkajärvi og Valtimo.
Carl Anton Bjerknes
Carl Anton Bjerknes (født 24. oktober 1825 i Christiania, død 20. mars 1903) var en norsk matematiker og fysiker.
Det var i 1863 han ble lektor i anvendt matematikk og begynte de studier i hydrodynamikk som han ble kjent for. I 1866 ble han professor i matematikk og i 1868 i ren matematikk. Carl Bjerknes laget nemlig en teori om utveksling av kraft mellom legemer, som lignet loven om tyngdekraft og elektrostatikken. Ikke uventet ble han i 1870 innvalgt i Det Kongelige Norske Videnskabers Selskab som lå i Trondheim. Sammen med sønnen Vilhelm Bjerknes (1862–1951) klarte han på slutten av 1870-tallet å vise eksperimentelt at hans matematiske teorier fra 1860-tallet stemte. Mye av finansieringen kom fra det svenske Letterstedske Fond.
Familie
Carl Anton Bjerknes var sønn av Abraham Isaksen Bjerknes (1786–1838) og Elen Birgitte Holmen (1802–67). Faren var dyrlege i militæret. Carl giftet seg i 1859 med Alette Vilhelmine Dorothea Koren (1837–1923) av slekten Koren. De ble foreldre til ovenfor nevnte Vilhelm Bjerknes (1862–1951) og veiingeniør Ernst Bjerknes (1865–1955).
Syncrossus
Syncrossus er en gruppe smerlinger som er nært beslektet med Botia.
Olsenbanden jr. går under vann
Olsenbanden jr. går under vann er en norsk eventyr,- barne- og familiefilm fra 2003. Dette er den første filmen om Olsenbanden Jr. og kom to år etter TV-serien.
Handling
Etter et mislykket kupp på barnehjemmet, kommer Egon ut av Lykkebo barnehjem med en ny pakke under armen. Denne gangen vil Egon skaffe seg foreldre og bli en rik gutt, som kan slippe å rydde rommet sitt! Med et litt kløpulver og et stykke illeluktende gammelost overlister han de andre barna som også ønsker å bli adoptert, og Egon blir adoptert av den velstående Gyldenløwe-familien - som bor i holmenkollen-åsene. Men ikke lenge. Som i nesten alle Olsenbanden-filmer, går noe galt også her. Til hans forferdelse fjerner hans nye adoptiv-far skjegget, og adoptiv-moren hans går med parykk. Det viser seg at de er kjeltringene Bang-Johansen og Ursula Wasserschmidt, datter av den høytstående tyske offiser Otto Wasserschmidt fra andre verdenskrig.
Kjeltringene planlegger å bruke Egon Olsen for å få fatt i en skatt som ligger i en ubåt som forliste i Oslofjorden under krigen. Denne skatten består av både kronjuveler, gull og diamanter, som ligger i et Franz Jäger-pengeskap i ubåten. Men bare en veldig liten person, som Egon Olsen, kan komme seg inn gjennom en bitteliten luke på ubåten. Egon, Benny, Kjell og Dynamitt-Harry tar også opp jakten på denne skatten. På samme tidspunkt har Herman tatt med seg Valborg på seiltur, noe som går virkelig hardt inn på Kjell. Med Egon i dykkeklokke, Benny i dykkerdrakt, Harry på vinsj og pumpe, og Kjell på redningsaksjon med Valborg, blir dette et spennende kupp!
Porsche 986
Porsche 986 er førstegenerasjonsmodellen av Porsche Boxster, og ble produsert fra sent 1996 til 2005.
Bilens utseende var inspirert av modellene 356 og 550. Boxster ble lansert før sin storebror, 996-modellen av 911. Med hjelp fra Toyota, fikk Porsche redusert kostnadene vesentlig.
Innsparingene ble blant annet gjennomført ved at Porsche brukte mange av de samme delene på flere modeller. Boxster har f.eks. samme panser, sideskjermer og frontlys som 996, i tillegg til flere andre, felles komponenter. Dens originale 2,5l M96-motoren har det samme grunnleggende designet som 3,2l M96-motoren brukt i 996; dette var de første vannavkjølte motorene montert bak i en Porsche.
M96-motoren er brukt i alle versjonene av 986/987 Boxter. Den er også benyttet i de fleste i serien 996/997. GT1-motoren i konkurranseversjon ble benyttet i GT3/GT2 og turbomodellene.
Føroya Arbeiðarafelag
Føroya Arbeiðarafelag (FA) er Færøyenes største arbeidstakerorganisasjon.
Porsche 986
M96 motoren er en flat, seks sylindret boksermotor. Dette er en av fire sylinderkonfigurasjoner som gir perfekt og naturlig balanse i hele turtallsspekteret. De andre er en 12-sylindret boksermotor, en 6-sylindret rekkemotor, som er benyttet i flere BMW-modeller samt V12-motoren. Boksermotorer kan med sin flate form monteres like foran bakakselen. Dette gir lavt tyngdepunkt og svært god balanse og vektfordeling med anerkjente, nøytrale kjøreegenskaper.
M96-motoren har hatt problemer med motorhavari blant de tidligste produserte motorene på grunn av ødelagte stempelringer. Disse problemene ble løst etter mindre endringer av konstruksjonen i 2003.
Føroya Arbeiðarafelag
Føroya Arbeiðarafelag ble stiftet 18. desember 1925 på Tvøroyri av flere arbeider- og fiskerlag. Den faglige organiseringen kom omtrent samtidig med dannelsen av det færøyske arbeiderpartiet, Javnaðarflokkurin.
Porsche 986
Boxster 986 modellhistorie:
Modellen fikk en mindre ansiktsløftning i 2003. Bakvinduet i plast ble erstattet med glass. Luftinntaket og eksosrør ble forandret. De gule "speilegglignende" blinklysene foran ble erstattet med blinklys med klart glass. Rødt glass i baklysene ble også erstattet med klart glass.
Føroya Arbeiðarafelag
Føroya Arbeiðarafelag har om lag 30 medlemsorganisasjoner. Samarbeidet har ikke vært uten gnisninger. Føroya Fiskimannafelag og arbeidstagerorganisasjonene i Tórshavn og Klaksvík har etter hvert stilt seg utenfor Føroya Arbeiðarafelag.
Porsche 986
I 2004 kom 50-års jubileumsutgaven av 550 Spyder. Bilene i jubileumsserien er lakkert i GT-sølv metallic, som er den samme lakken som ble brukt på utstillingsmodellene av Carrera GT. Disse bilene fikk også spesielle farger på lær og lakk i interiøret samt tilpasset felgfarge. De fikk også 5 mm utforing for større sporvidde, sportsversjonen av eksosrør fra Boxter S, sportschassis og en nummerert plate nederst på midtkonsollen, også kalt «flaggermusvingen».
Føroya Arbeiðarafelag
Føroya Arbeiðarafelag har de siste årene ført lønnsforhandlinger i fellesskap med de andre arbeidstagerorganisasjonene, som nå er organisert i paraplyorganisasjonen Samtak.
Ledere
Føroya Arbeiðarafelag har hatt følgende styreledere:
Manataria hercyna
Manataria hercyna er en sommerfugl som tilhører gruppen Melanitini i underfamilien ringvinger (Satyrinae) i den artsrike familien flikvinger (Nymphalidae). Dersom den er rett plassert, er det den eneste representanten for Melanitini i Amerika.
Utseende
En middelsstor, bredvinget sommerfugl. Vingenes underside har tegninger i grått, svart og hvitt og en rad av store øyeflekker langs ytterkanten. Oversiden er brun, forvingens ytterste del svart med hvite flekker.
Levevis
Larvene lever på bambus og andre gress-arter. I Costa Rica finnes arten i et vidt spenn av høyder over havet opptil 2500 meter. Den ser ut til å vandre en hel del, og bestandene svinger mye. Arten ligger i dvale deler av året, og kan samle seg i store mengder i huler. Den kan av og til gjøre noe skade på dyrkede gress.
Utbredelse
Den er utbredt fra Mexico i nord til det nordlige Argentina i sør.
Systematisk inndeling
Man regnet tidligere med omtrent tre arter i slekten Manataria, men disse blir nå regnet som underarter av Manataria hercyna.
Parantirrhoea marshalli
Parantirrhoea marshalli er en sommerfugl som tilhører gruppen Melanitini i underfamilien ringvinger (Satyrinae) i den artsrike familien flikvinger (Nymphalidae).
Utseende
En middelsstor, brun sommerfugl. Bakvingen er dratt ut til en spiss bakerst. Forvingen har et rosa felt i midten. Undersiden ligner et vissent blad. Larven er lang og tynn, gulgrønn, etter hvert mer brunlig, med en lys (gulaktig) midtstripe. Den har et spisst, kjegleformet vedheng bakerst.
Levevis
Larene lever på gress (Poaceae).
Utbredelse
Arten lever i det sørlige India.
Atlanterhavstunnelen
Atlanterhavstunnelen er en undersjøisk veitunnel på Nordmøre som ble åpnet 19. desember 2009. Den forbinder Kristiansund og Averøy, langs fylkesvei 64.
Tunnelen er 5 779 meter lang og cirka 250 meter dyp. Største stigning er 10 %.
Prosjektet hadde byggestart i 2006, første salve på tunnelen var i uke 17, 2007. Den ble planlagt ferdig 2008, men ble omtrent ett år forsinket på grunn av dårlig kvalitet på fjell. Blant annet gikk det ras 29. februar 2008 nesten på det dypeste punktet i tunnelen, med den følge at tunnelen ble støpt igjen for å få kontroll på situasjonen, før arbeidet med drivingen av tunnelen kunne fortsette. Gjennomslaget kom først den 19. mars 2009. Bompengeselskapet for tunnelen er Atlanterhavstunnelen AS og driftes av Skyttel AS. Beregninger fra 2015 sier at prosjektet er nedbetalt i 2025.
Under forhandlingene mellom regjeringen og Fremskrittspartiet vedrørende revidert nasjonalbudsjett våren 2020 fikk FrP gjennomslag for at restgjelden i prosjektet skulle nedbetales og tunnelen bli bomfri fra og med 1. juli 2020. Klokken 13.30 ble bomstasjonen stengt for godt. Restsummen for nedbetaling var da på ca. 370 millioner kroner.
Atlanterhavstunnelen er Kristiansunds andre fastlandsforbindelse, den første forbindelsen til fastland går over Freiøya, videre undersjøisk tunnel og broer i Krifast-forbindelsen. Averøy er knyttet til fastland gjennom Atlanterhavsveien.
Bokemoa skole
Skolen ble hardt skadet i en brann i 2001.
Ramsum skole og Bokemoa er slått sammen til Virksomhet Bokemoa og Ramsum skoler.
Rosenholm holdeplass
Rosenholm holdeplass er en jernbaneholdeplass på Østfoldbanen. Rosenholm ligger helt syd på Holmlia i Oslo kommune, rett nord for grensa til Nordre Follo kommune. Holdeplassen ble åpnet i 1988, og betjenes av Vys lokaltog L2 mellom Stabekk og Ski. Fra Rosenholm holdeplass til Oslo S er det 11,350 km.
Vaala
Kommunen var tidligere en del av landskapet Kajanaland, men ble overført til Norra Österbotten fra og med inngangen av 2016.
Francis Eugene George
Francis Eugene George (født 16. januar 1937 i Chicago, USA, død 17. april 2015 samme sted) var katolsk erkebiskop av Chicago og kardinal.
Bakgrunn, prest
George trådte i 1957 inn i den katolske presteordenen Oblatfedrene og studerte filosofi og teologi i Ottawa i Canada. Han ble presteviet i 1963. Deretter fortsatte han sine studier i Washington D.C. og i New Orleans. Samtidig underviste han fra 1964 til 1969 i filosofi ved sin ordens presteseminar i Pass Christian ved kysten i delstaten Mississippi, og fra 1969 til 1973 dessuten ved Creighton University i Omaha i Nebraska.
Biskop av Yakima
Den 10. juli 1990 utnevnte pave Johannes Paul II ham til biskop av Yakima i den amerikanske delstaten Washington, og han ble bispeviet av den apostoliske nuntius i USA, erkebiskop Agostino Cacciavillan, den 21. september samme år. Medkonsekrerende biskoper var Roger Lawrence Schwietz O.M.I. av Duluth og hans forgjenger i Yakima som var blitt biskop av Spokane, den sunnmørsk norsk-ættede William Stephen Skylstad.
Erkebiskop av Portland in Oregon, og så av Chicago
I 1996 ble han promovert til erkebiskop av Portland i Oregon. Der var han imidlertid bare noen måneder, for i april 1997 ble han utnevnt til erkebiskop av Chicago.
Kardinal
George ble kardinal i 1998, med San Bartolomeo all'Isola som tittelkirke. Den 13. november 2007 ble han valgt til president for United States Conference of Catholic Bishops (den amerikanske katolske bispekonferanse) for en fireårsperiode - perioden fram til 2010, da han ble erstattet av Timothy Dolan.
Øyvind Rabbås
Øyvind Rabbås (født 7. desember 1958) er en norsk professor i filosofi ved Universitetet i Oslo. Han har oversatt tekster av Aristoteles og Platon til norsk.
Rabbås ble mag. art. ved universitetet i Oslo i 1988 og dr. philos. ved universitetet i Princeton i 1996. Han ble førsteamanuensis ved universitetet i Oslo i 1996 og har vært professor siden 2007. Rabbås' forskningsområder er Platon og Aristoteles. Han har oversatt Platons Theaitetos og Aristoteles' Nikomakiske etikk til norsk. Han er en av de fem som startet ''Agora. Journal for metafysisk spekulasjon'' og var i syv år medredaktør i tidsskriftet.
Svartalvheim
I henhold til Gylvaginning (Gylves synkverving), den første delen av Snorres Den yngre Edda, er Svartalvheim referert til som et sted hvor dvergene («dverga nökkurra») skapte Gleipner, lenken som Fenrisulven ble bundet med.
Begrepet nevnes også i Skaldskaparmål, den midterste og største delen av Den yngre Edda av Snorre:
Thorvald Jørgensen
Thorvald Jørgensen (født 27. juni 1867 i Norsminde ved Aarhus, død 15. mai 1946) var en dansk arkitekt og kongelig bygningsinspektør. Han er arkitekten bak det nåværende Christiansborg. Han har i tillegg bygget kirker og andre offentlige bygg.
Jørgensen var kongelig bygningsinspektør 1911–1938, medlem av Censurkomiteen ved Charlottenborg 1898–1899 og 1900–1913, assistent ved Akademiets Arkitektskole 1899–1906, medlem av Pensions- og Understøttelsesforeningen for bildende Kunstnere og deres Efterladte, formann for Komiteen til Præmiering af nyopførte Bygninger i Gentofte kommune fra 1912 og formann for Foreningen til Hovedstadens Forskønnelse 1912–1919.
Kim Yong-il
Kim Yong-Il (født 2. mai 1944) er tidligere statsminister i Nord-Korea. Han tjenestegjorde i Den koreanske folkearméen fra 1960 til 1969, før han ble uteksaminert fra Rajin sjøfartsuniversitet som navigasjonsoffiser. Han arbeidet som instruktør og nestsjef i en underavdeling til departementet for land og sjøtransport i 14 år.
Han var minister i departementet fra 1994 til han ble valgt som statsminister i 2007. Han var ansvarlig for utbygginger ved Ryongnam skipsreparasjonsverft nær havnebyen Nampo ved utløpet til elva Taedong. 7. juni 2010 fikk han sparken som statsminister og ble erstattet av Choe Yong-rim.
Croydon lufthavn
Før London Heathrow Airport og London Gatwick Airport var Croydon Airport Londons internasjonale flyplass.
Historie
Plassen ble åpnet for trafikk den  29. mars 1920 med flyvninger til Amsterdam, Paris og Rotterdam.
Flere selskaper opererte fra Croydon. «Instone Aircraft Transport», «Travel Ltd» og «Handley Page», som i 1924 ble til «Imperial Airways Ltd», benyttet  Croydon som sin base.
Postflyvninger ble åpnet fra Croydon til mange steder i England og Europa forøvrig. I 1929 ble det åpnet en postflyvning til India som i 1934 ble forlenget til Australia.
Få dager før andre verdenskrigs utbrudd i 1939 ble flyplassen stengt for sivil flytrafikk. I stedet kom flyplassen til å spille en stor rolle som base for jagerflyene under Slaget om Storbritannia. Den 15. august 1940 ble plassen utsatt for et av de første bombeangrep av Luftwaffe i Londonområdet. Fabrikkanlegg inne på flyplassområdet ble totalskadet, seks flysoldater og 50 sivile ble drept. I 1944 ble flygplatsen base for «RAF Transport Command» og en del sivile operatører fikk igjen bruke plassen. Etter krigen, i februar 1946 ble plassen igjen overtatt av sivile luftfartsmyndigheter.
Eftersom flytrafikken økte og større fly ble tatt i bruk ble det i 1952 bestemt nedleggelse. De siste regulære flyvninger gikk den 30. september 1959.
Croydon i dag
Mesteparten av den opprinnelige flyplassen har fått boligbebyggelse. De tidligere hangarer brukes til småindustri og i terminalbygningen er det et besøkssenter med museum.
Mange av de nye veier og gater i området har fått navn som hadde tilknytning til den tidligere flyplassen. Vi finner gatenavn som «Mollison Drive», «Lindbergh Road», «Olley Close», «Brabazon Avenue», «Imperial Way», «Lysander Road», «Horatius Way» og «Hannibal Way».
Madchester
Madchester er en musikksjanger innen rock og kulturelt fenomen i slutten av 1980-årene. Som navnet indikerer oppsto den i Manchester, England, da musikere smeltet sammen alternativ rock med acid house-kulturen og andre kilder, inkludert psykedelisk musikk og pop fra 1960-årene.
Betegnelsen «Madchester» ble popularisert av den britiske musikkpressen tidlig i 1990-årene, og omfattet grupper som Happy Mondays, The Stone Roses, The Inspiral Carpets, Northside, 808 State, James og The Charlatans, og andre.
Madchester oppstod mot slutten av 1980-årene og var en trend i britisk musikkliv til et stykke ut i 1990-årene. Musikken var en blanding av veldig fengende indie pop, psykedelisk musikk og dance/acid house. Den var sterkt preget av være egnet til å danse til. Tidsepoken var også preget av rave-/house-partyer, og ecstasy var «det nye store». Den rave-påvirkede musikken er tungt påvirket av illegale rusmidler, særlig MDMA. På denne tiden var nattklubben Haçienda i Manchester, medeid av medlemmer av New Order, en katalysator for den særskilte musikalske etos i byen som ble kalt for «Second Summer of Love» (Den andre kjærlighetssommeren), en referanse til hippienes flowerpower-periode i California i 1960-årene. Madchester var også en inspirasjon for mange britpop-band.
Tumbleweed
Tumbleweed var et band fra Stavanger som eksisterte i perioden 1995 til 2006 med Rolf Gjesdal som frontfigur og eneste som var medlem hele perioden. Bandet spilte countrybasert rock og ga ut to album. Det andre albumet, Once More With Feeling fra 2003, ble nominert til Spellemannprisen 2003 i klassen blues/country.
Villa Farnesina
Villa Farnesina huser et flertall interessante malerier, blant annet Rafaels freske Galateas triumf (1511). Havnymfen Galatea ses farende på et skjell dratt av delfiner. Galateas triumf utgjør, sammen med Sandro Botticellis Venus fødsel og Våren, renessansens fremste skildringer av antikkens gullalder.
Fylkesvei 82 (Nord-Trøndelag)
Fylkesvei 82 i Nord-Trøndelag gikk mellom Keiserås og Kråkmo i Leksvik kommune. Veien var 13,7 km lang.
Veien fulgte østsiden av Storvatnet og hadde stort sett samme trasé som fylkesvei 715.
Österreichische Volkspartei
Österreichische Volkspartei (det østerrikske folkepartiet, ÖVP) er et kristeligdemokratisk, konservativt østerriksk politisk parti. Det hadde per januar 2020 vært i Østerrikes regjering uavbrutt siden 1987, med unntak av perioden med regjeringen Bierlein fra 2019 til 2020.
Politisk retning
Partiet har som mål å representere hele den østerrikske befolkning, derav navnet folkeparti. Partiet har siden stiftelsen i 1945 stått for en humanistisk, nærligsliberal retning. Partiet gikk fra stiftelsen inn for et bredt borgerskap, og forente den kristelige sosiallære med konservatisme og liberalisme, så vel som med et parlamentarisk demokrati. Fra 1995 er verdier som frihet, ansvarlighet, personlig innsats, sikkerhet og subsidaritet fremhevet i partiets program.
Stiftere av partiet var Leopold Kunschak, Hans Pernter, Lois Weinberger, Leopold Figl, Julius Raab og Felix Hurdes.
Solformørkelsen 29. mars 2006
Solformørkelsen 29. mars 2006 var en total solformørkelse. Totalitetssonen gikk fra nordøst i Brasil, over Atlanterhavet ved ekvator til de afrikanske landene Ghana, Togo, Benin, Nigeria, Niger, Tsjad, Libya og Egypt over Middelhavet til de asiatiske landene Tyrkia, Georgia og sørøstlige Russland over Det kaspiske hav til Kasakhstan og det nordøstlige Mongolia.
I Norge dekket Månen opptil en tredjedel av Sola. Denne delvise solformørkelsen var synlig i hele Norge inkludert Svalbard.